Hlas, ktorý vyrušuje - Kuffa, Marián, 1959-; Piťha, Petr, 1938-; Zbiňovský, Erik 1969- (2020)
Kniha Hlas, ktorý vyrušuje je prepisom hovoreného slova P. Mariána Kuffu z posledného obdobia, predovšetkým z jeho vystúpení na bratislavských Hanusových dňoch na jar roku 2019. Farár Marián Kuffa je zástancom tradičného sveta. Patrí medzi tých, ktorý si vážia pozemský aj večný život. Zdôrazňuje, že človek má právo na dôstojný život nielen fyzický (bez ohrozovania násilnou smrťou), ale aj morálny (mať nádej na večnú spásu). Za najväčšie ohrozenie predovšetkým mladej generácie považuje zavádzanie genderovej ideológie, ktoré oslabuje už aj tak krehký stav našich rodín. Verejným priestorom ale zaznievajú aj úplne opačné názory, ktoré za súčasné najväčšie spoločenské hrozby pokladajú všadeprítomnú korupciu a netoleranciu k inakosti. Keďže nie je jednoduché sa v tomto hodnotovom strete zorientovať, je múdre hlbšie nahliadnuť do argumentov človeka, ktorý právu na dôstojný život všetkých odsunutých na okraj spoločnosti zasvätil svoj život.
Keywords: kňazi; ľudský život; večný život; gender; náboženstvo a spoločnosť; intolerancia; rodina; Priests; Eternal life; gender; Religion and society; Intolerance; Family; príbehy; Stories